**MARIJAMPOLĖS SAV. LIUDVINAVO KAZIO BORUTOS GIMNAZIJOS IKIMOKYKLINIO UGDYMO SKYRIAUS SUTARTIS SU TĖVAIS (GLOBĖJAIS), DĖL VAIKO PRIEŽIŪROS KARANTINO LAIKOTARPIU**

2020 m. \_\_\_\_\_\_\_\_\_\_\_\_ mėn. \_\_\_\_\_\_ d.

Marijampolės sav. Liudvinavo Kazio Borutos gimnazijos ikimokyklinio ugdymo skyrius ......... , įm. k. 190398811, Liepų g. 22, Liudvinavas, tel. 8-343-20530, atstovaujamas direktorės Nijolės Latvaitienės, veikiančios pagal įstaigos nuostatus, ir vienas iš tėvų, įtėvių, globėjų ar rūpintojų (nereikalingą žodį išbraukti), atstovaujantis vaiko interesus

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vieno iš tėvų vardas, pavardė, adresas ir telefonas) (kita šalis), sudaro šią sutartį:

**I. SUTARTIES OBJEKTAS**

Liudvinavo Kazio Borutos gimnazijos ikimokyklinio ugdymo skyrius (toliau - IUS) įsipareigoja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vaiko vardas, pavardė, amžius)

organizuoti priežiūrą IUS karantino laikotarpiu (nuo sutarties pasirašymo dienos iki karantino pabaigos).

Priežiūros laikas – nuo 7.00 val. iki 17.30 val.

**II. SUTARTIES ŠALIŲ ĮSIPAREIGOJIMAI**

1. IUS įsipareigoja:

1.1. sudaryti bendravimo ir saviraiškos galimybes;

1.2. užtikrinti vaikų priežiūrą, saugą, sveikatą ir žalingų įpročių prevenciją;

1.3. pateiktus asmens duomenis naudoti tik įstaigos dokumentų tvarkymui;

1.4. informuoti tėvus , įtėvius, globėjus ar rūpintojus vaikui susirgus ar įvykus nelaimingam atsitikimui, ar sveikatos sutrikimui;

1.5. užtikrinant vaiko saugumą ir taisyklių laikymąsi;

1.6. patikrinti vaiko temperatūrą nuotoliniu termometru; įvertinti vaiko sveikatos būklę. Vaikai, kuriems pasireiškia karščiavimas (37,3 laipsnių ir daugiau) ar kurie turi ūmių viršutinių kvėpavimo takų infekcijų, ūmių žarnyno infekcijų ir kitų užkrečiamųjų ligų požymių, į grupes nepriimti;

1.7. patikrinti vaiko atsineštą maistą, ir, esant būtinumui, patalpinti jį šaldytuve;

1.8. neleisti atnešti maisto produktų, kurie draudžiami vaikų maitinimui IUS. (sąrašas pridedamas);

 1.9. pagal poreikį maistą gali užplikyti karštu vandeniu, taip pat pateikti šiltą arbata. Maistas IUS nešildomas.

1.10. Savivaldybės administracijai priėmus sprendimą, atnaujinti centralizuotą maitinimą įstaigoje, vaikus maitinti pagal IUS patvirtintą meniu, vaiko atstovams mokant nustatytą mokestį už maitinimą.

2. IUS vadovas iš tėvų, įtėvių, globėjų ar rūpintojų turi gauti visapusišką informaciją apie priežiūros poreikį. Išaiškėjus, kad pateikta informacija yra klaidinga, vaiko priežiūra nutraukiama.

**III. TĖVŲ, ĮTĖVIŲ, GLOBĖJŲ AR RŪPINTOJŲ ĮSIPAREIGOJIMAI**

3. Vaiko tėvai, įtėviai, globėjai ar rūpintojai įsipareigoja:

3.1. kreipiantis dėl vaiko priežiūros, IUS administracijai pateikti darbdavio pažymas, kurioje nurodyta, jog asmeniui būtina dirbti jo darbo vietoje, t. y. nuotoliniu būdu savo funkcijų jis negali atlikti. Tokias pažymas turi pateikti abu tėvai;

3.2. prieš kreipiantis dėl vaiko priežiūros paslaugų, privalo įvertinti visas kitas vaiko priežiūros galimybes namuose, ar vaikais namuose išties nėra galimybės pasirūpinti, pavyzdžiui, pasitelkus kitų žmonių pagalbą;

3.3. maistą vaikui atnešti šviežią, patalpintą sandariose dėžutėse, termosuose, su užrašytu vaiko vardu;

3.4. nevesti vaikų, sergančių lėtinėmis ligomis; vaikų, gyvenančių kartu su labiausiai koronaviruso infekcijos paveikiamais žmonėmis – vyresniais nei 60 metų, sergančiais lėtinėmis ligomis;

3.5. vaikus atvedantys asmenys privalo dėvėti nosį ir burną dengiančias priemones, taip pat žinoti apie asmens higienos laikymosi būtinybę (rankų higieną, kosėjimo, čiaudėjimo etiketą ir kita);

3.6. įeinant į įstaigą ir patalpas visi asmenys turi atlikti rankų dezinfekciją;

3.7. palaukti, kol vaikams kasdien bus patikrinta sveikatos būklė;

3.8. atvesti vaikus į IUS galima ne vėliau kaip 12 val., o pasiimti – ne vėliau kaip 17.30 val. ;

3.9. atsakingai teikti informaciją IUS vadovams ir mokytojams apie priežiūros poreikį.

**IV. SUTARTIES ĮSIGALIOJIMAS, GALIOJIMAS, KEITIMAS IR NUTRAUKIMAS**

3. Sutartis įsigalioja nuo jos pasirašymo dienos ir galioja iki Lietuvos Respublikos teritorijoje karantino režimo pabaigos.

 4. IUS turi teisę vienašališkai nutraukti Sutartį dėl Sutartyje numatytų įsipareigojimų nevykdymo ir (ar) išsiųsti vaiką iš lopšelio-darželio, jai nepasibaigus, jeigu tėvai nesilaikys taisyklėse nurodytų reikalavimų.

5. Tėvai, įtėviai, globėjai ar rūpintojai turi teisę nutraukti Sutartį pagal pateiktą motyvuotą prašymą vaiko ligos atveju, kitos rimtos priežasties atvejais ar atsiradus galimybei vaiką prižiūrėti namuose.

6. Sutarties šalys ginčus sprendžia šalių gera valia. Šalims nepavykus susitarti, ginčai sprendžiami Lietuvos Respublikos įstatymų numatyta tvarka.

7. Sutartis sudaryta dviem egzemplioriais, turinčiais vienodą juridinę galią (po vieną kiekvienai šaliai).

**SUTARTIES ŠALIŲ PARAŠAI**

Direktorė ...................................... (parašas)

Tėvai, įtėviai, globėjai ar rūpintojai

 (parašas) (vardas, pavardė)